Nyt elløbehjul med dobbelt affjedringssystem

Kinesiske Xiaomi, som de fleste nok kender fra mobiltelefoner, har benyttet Mobile World Congress i Barcelona til at præsentere sit seneste elløbehjul. Xiaomi Electric Scooter 4 Ultra er efterfølger til sidste års Electric Scooter 3. Den kan du læse vores anmeldelse af her.

Dengang lod vi os dupere over dobbelte skivebremser og fartpilot. Denne gang har Xiaomi tilføjet et dobbelt affjedringsystem, der giver elløbehjulet et noget unikt udseende. Det giver også “en utrolig jævn og sikker tur, selv i udfordrende terræn,” fortæller selskabet.

Affjedringssystemet giver det nye elløbehjul et højere chassis, der skal give bedre udsyn og stabilitet. Xiaomi Electric Scooter 4 Ultra er også udrustet med punkterfri dæk. Den har ligeledes selvforseglende 10-tommer Xiaomi DuraGel-dæk, der skal sikre rytternes sikkerhed og forbedre køreoplevelsen.

Her er et par billeder af krabaten. Klik for større.

Letvægtschassiset i aluminium kan klare personer med en kampvægt på op til 120 kilo og løbehjulet har en IP55-certificering mod regn.

Xiaomi Electric Scooter 4 Ultra kan opnå hastigheder på op til 25 km/t, og kan nemt klatre på skråninger med stigninger på op til 25 procent, oplyses det. Motoren er på 940W og en fuld opladning giver løbehjulet en rækkevidde på op til 70 kilometer.

Ifølge pressemeddelelsen ligger den vejledende udsalgspris på 999 euro – altså knapt 7.500 kroner.

har en rækkeviddevidde på imponerende 70 kilometer på en opladning. Affjedringssystemet sørger for at give det nye elløbehjul et smoothie ride.

Nyt elløbehjul med dobbelt affjedringssystem